חתוך תוכן הוא אלבומה היחיד של להקת "טאטו", שיצא בשנת 1988 על ידי חברת התקליטים סי בי אס בהפקת לילית בלק (כיום נקראת נינה אמיר). האלבום הוקלט בהופעה חיה במועדון הפינגווין בתל אביב.
בין להיטי האלבום : "בדידותי", "חתוך תוכן", "מחבואים" ו"גורם לי" . שיר אחד מהאלבום, "בחצרות בחושך", נאסר לשידור ברדיו מכיוון שהוא מתאר אונס מנקודת מבטו של האנס. האלבום יצא פעם נוספת ב-1995 בגרסת דיסק ונכלל בו כבונוס השיר "תנינים".
בכתיבת ובהלחנת השירים השתתפו שלושה מחברי הלהקה: אלונה דניאל, ערן צור, ויובל מסנר.
פרח שחור
פרח שחור הוא שמו של אלבום הבכורה של להקת כרמלה גרוס ואגנר. האלבום הופק מוזיקלית בידי ברי סחרוף וקורין אלאל ויצא ביוני 1991 על ידי חברת התקליטים נענע דיסק בהפקת ניצן זעירא.
האלבום לא הצליח מסחרית אך השירים "תמונה אימפרסיוניסטית" (מילים: עמליה זיו, לחן: ערן צור) ו"פרפרי תעתוע" (מילים ולחן: ערן צור) - כמו גם הביצוע לשירו של מאיר אריאל, "נשל הנחש" (שלא נכלל בתקליט וצורף למהדורת הדיסק) - זכו להשמעות רבות ברדיו.
אלבום האוסף של ערן צור נקרא על שם השיר "פרפרי תעתוע". את השיר "נשים כותבות שירה" (שגם את מילותיו כתבה עמליה זיו) שרה הלהקה עם קורין אלאל. השיר "חנוך מחנך" נכתב על אביו המנוח של ערן צור, אשר היה מורה בחיפה.
משתתפים ביצירת האלבום.
כרמלה גרוס ואגנר:
משתתפים נוספים:
אין עוד יום
אין עוד יום הוא אלבומו החמישי של הזמר הישראלי גידי גוב. האלבום יצא לאור במאי 1991.
האלבום מכר 10,000 עותקים תוך יומיים, והגיע למעמד של אלבום זהב, עם מכירת 20,000 עותקים תוך שבוע. עד סוף השנה מכר 70,000 עותקים, חצה עם השנים את קו ה-100,000 עותקים והוא האלבום הנמכר ביותר של גידי גוב.
שירים.
האלבום כולל את הלהיטים "נאחז באוויר" (חנה גולדברג, עובד אפרת), "אין עוד יום" (צוף פילוסוף), "למה לבך כמו קרח" (חיים חפר, אלון אולארצ'יק), "אני שוב מתאהב" (יונה וולך, צוף פילוסוף) ו"נערה במשקפיים" (יהונתן גפן, אלון אולארצ'יק), שהתפרסם גם בביצועו של אולארצ'יק.
השיר "אני שוב מתאהב" (מילים: יונה וולך) בוצע במקור ב-1990 על ידי ורדינה כהן באלבומה "דרך עצמי" (1990).
בשנת 2020 ערכה תחנת הרדיו גלגלצ מצעד משיריו של גוב לרגל יום הולדתו ה-70 והשיר "אני שוב מתאהב" זכה במקום הראשון.
את השיר "נאחז באוויר" כתבה חנה גולדברג בשנות ה-80 והוא נקרא במקור "נאחזת באוויר".
שני השירים שהלחין דני סנדרסון לאלבום ("בשדה ירוק" ו"בקצה המערב") למילים של מאיר אריאל נועדו במקור לאלבומה השני של להקת "דודה", בה היו חברים גוב וסנדרסון, אולם זו התפרקה במהלך ההקלטות ב-1980.
הפקה.
את התחריט ועיצוב עטיפת האלבום יצר האמן והמעצב תמיר להב-רדלמסר.
קישורים חיצוניים.
ביקורות
חומסקי
חומסקי הוא שם משפחה אשכנזי שפירושו "יוצא חומסק" (בפולנית: Chomsk, בלארוסית: Хомск), כפר הסמוך לברסט בבלארוס.
סימנים של חולשה
סימנים של חולשה הוא אלבום הסולו השני של ברי סחרוף. האלבום התאפיין בצליל חדשני – גם רוק גיטרות כבד יותר יחסית לאלבומים הקודמים של סחרוף, וגם שימוש נרחב במוזיקה אלקטרונית.
במידה רבה, האלבום הוא יצירה משותפת של סחרוף ושל רע מוכיח, אשר היה שותף להלחנה ולנגינה של כל השירים. הוא הכניס לאלבום שימוש רב בסמפולים, למשל סמפול מתוך השיר "Thousands Are Sailing" של The Pogues ב"רעש לבן", וסמפול של ריי צ'ארלס בשיר "כמה יוסי".
באלבום ביצע סחרוף לראשונה שירים שמרבית המילים שלהם נכתבו על ידו. בארבעה שירים השתתף דן תורן בכתיבת המילים ושיר אחד נכתב על ידי רע מוכיח. בניגוד לרוב היצירות הקודמות של סחרוף, רמי פורטיס לא השתתף באלבום זה.
האלבום יצא במכוון ב־1 בינואר 1994, תאריך שחזר שנתיים מאוחר יותר באלבומו הבא של סחרוף, חם על הירח.
האלבום נחשב בעיני רבים לאלבומו הטוב ביותר של סחרוף ולאחד מאלבומי הרוק הישראלי הטובים בכל הזמנים, בזכות המקוריות, החדשנות ואיכות ההפקה יוצאת-הדופן.
ביקורת והשפעה.
מכירות האלבום היו חלשות בשנים הראשונות ליציאתו, אך הוא הניב מספר להיטים, בהם "כמה יוסי" ו"רעש לבן", ועם הזמן החל להיחשב לאלבומו הטוב ביותר של סחרוף ולאחד מאלבומי הרוק הישראלי הטובים בכל הזמנים ונחשב בעיני רבים לגדול ביותר וכן, גם לאחד החשובים והמשפיעים ביותר.
ההערכה הרבה לאלבום באה לידי ביטוי בדירוגים השונים לאורך השנים:
חם על הירח
חם על הירח הוא אלבומו השלישי של ברי סחרוף. האלבום יצא ב-7 בדצמבר 1995 על ידי חברת התקליטים נענע דיסק בהפקת ניצן זעירא.
האלבום היה פחות חדשני מאלבומו הקודם של סחרוף, "סימנים של חולשה", אך הוא הכיל להיטים רבים ומיקם את סחרוף במרכז המיינסטרים הישראלי. השיר "יומולדת" מתוך האלבום התפרסם במיוחד, לאחר שבשנת 2002 עובד לגרסת דאנס על ידי סחרוף וההרכב אינפקטד מאשרום, יחד עם שני שירים נוספים של מינימל קומפקט, שבה היה סחרוף חבר בשנות ה-80. האלבום כולל גם גרסת כיסוי לשירו של אלביס פרסלי "Can't Help Falling in Love", הנמצאת באלבום כשיר נסתר אחרי השיר "מפנה מקום". כמו כן, האלבום כמו קודמו יצא ביום הראשון של השנה האזרחית.
נגיעות
נגיעות הוא אלבומו הרביעי במספר של ברי סחרוף. הוא יצא ב-3 בדצמבר 1998 בחברת התקליטים קדמא, בהפקת ניצן זעירא.
האלבום הוא הנמכר ביותר בין אלבומיו של סחרוף, והוא אף זכה בארבעה פרסי "תמוז". האלבום שילב בין רוק, מוזיקה אלקטרונית ואלמנטים של מוזיקה מזרחית, והניב להיטים רבים כמו "ככה זה (לאהוב אותך)", שהתפרסם גם כשיר הפתיחה של סדרת הדרמה הישראלית "שבתות וחגים" ונכתב והוקלט במקור עבור הסדרה, "עבדים", "עיר של קיץ" וגרסת כיסוי לשירו של נתן אלתרמן "עוד חוזר הניגון" שהוקלטה במקור עבור פרויקט "עבודה עברית".
שותפים באלבום.
ביצירת האלבום השתתפו מוזיקאים רבים. ביניהם, חיים לרוז, גידי רז, יזהר אשדות, אורן לוטנברג, פליקס מזרחי, דני מקוב, טל שגב, פיטר רוט, שרון רוטר, אסף אמדורסקי, קרני פוסטל, עודד פרח, ג'וני שועלי, דן תורן, מיכה שטרית וגדי פוגטש. בנוסף, בשיר "זה לא יכול להיות שאף פעם אין יריות" מסומפל קולו של סטיבן הוקינג.
1900? הוא אלבום רוק של הצמד ברי סחרוף ורמי פורטיס, שכונה בתקשורת "פורטיסחרוף". האלבום שיצא לאור ב-25 במאי 1990, נחשב לקלאסיקה של רוק ישראלי. הוא הפך לתקליט זהב לאחר שש שנים מיציאתו.
האלבום יצא שנתיים לאחר האלבום סיפורים מהקופסא שעליו היה חתום פורטיס בלבד. את המילים לשירי האלבום כתב רמי פורטיס ועל הלחנים אחראים בשיתוף פורטיס וסחרוף (מופיעים בחוברת המצורפת כ"סחרופורטיס"). הלהיטים הגדולים מתוך האלבום היו "ניצוצות", "אמריקה", "אין קץ לילדות", "אגם ענקית", "שמיים של שומקום" ו"חלום כחול".
האלבום הודפס כדיסק, קלטת שמע וויניל. שלושת השירים האחרונים הוצאו רק בגרסת הדיסק.
בינואר 2020, במלאת 30 שנה לצאת האלבום הודיעו רמי פורטיס וברי סחרוף על שתי הופעות חיות אשר יתקיימו באמפיפארק רעננה בחודש מאי 2020. עקב מגפת הקורונה בישראל סיבוב ההופעות נדחה בשנה.
שירים.
נעליים.
השיר "נעליים" הוא גרסת אולפן לשיר מאולתר-למחצה שבוצע במסגרת הופעה (הביצוע המקורי מופיע באוסף אוספורטיס) והיווה השראה לשמה של להקת הרוק נעליים. סולנה של להקת נעליים, אייל אבן-צור, עבד עם פורטיס מאוחר יותר על האלבום חצי אוטומטי.
אגם ענקית.
שם השיר "אגם ענקית" נולד במהלך אחת הנסיעות הרבות של מינימל קומפקט באירופה, לאחר שמנהל הלהקה שלא שלט היטב בעברית הביט בנוף ואמר "תראו איזה יופי, אגם ענקית!".
האגם המדובר הוא אגם קונסטץ בגבול גרמניה, שווייץ ואוסטריה.
"ג'ק סגור בחדר, ומחפש ארנבות, פרנקי ומקס מלקטים פטריות" - ג'ק - המנהל האנגלי, פרנקי ליווארט - איש הסאונד של מינימל קומפקט, מקס פרנקן - המתופף.
חלום כחול.
הגרסה לשיר "חלום כחול" היא שקטה וכוללת נגינת קלידים ופסנתר בלבד, לעומת הגרסה הראשונית שיצאה כסינגל לרדיו באוגוסט 1989, ונכללה באלבום אוסף של חברת "נענע דיסק".
יהלומים לנצח + יומו של העכבר.
השירים לא הופיע במקור במהדורה הראשונה של התקליט.
איפה הסוסים
איפה הסוסים הוא אלבום של הרכב הרוק האחים פורטיס. רמי פורטיס כתב את מילות כל השירים והאחים פורטיס כתבו את הלחנים ועיבדו, פרט ל"איש השיש" שעובד בשיתוף עם אלי לוזון, שגם שר ומנגן בשיר.
הפקה.
מילות השירים עוסקות ברובן במבט מפוכח ופסימי על זוגיות ואהבה. שירים בולטים בסגנון זה הם "איפה הסוסים", "איך שניצחת", "אשמה", ו"איש השיש". באלבום יש גם שיר פוליטי בוטה אחד - "מצעד האיוולת" ושירים עם אופי שונה - "בודהה פרטי" הקליל וכן שירים עם מילים סתומות כגון "לילה משומר" ושיר הסיום הארוך "ונוס על קרטון".